10 FRIDERICI WELWITSCHII SERTUM ANGOLENSE. 
raro etiam ad diversas diei horas repetitis demumque inter se comparatis; valores hacce 
methodo partos non omnino exactos esse, omnibus notum est, sed ad stirpis cujus- 
cumque loci natalis altitudinem statuendam satis habere veritatis videntur. 
Nomina locorum natalium specierum descriptionibus appensa secundum orthographiam 
Lusitanicam scripsi; sunt autem hzc nomina nunc linguæ Nigritarum illis terris auto- 
chthonum omnino propria, nunc Lusitanica, id est a colonis Lusitanicis ibidem introducta, 
nonnumquam etiam ex ambabus his linguis hybrida, sed jam longo usu vindicata 
simulque indigenis bene cognita et proinde peregrinatoribus futuris quam nomina 
scriptis quibusdam vel mappis antiquioribus exarata, duces fideliores. 
Nomina vernacula, quibus stirpes quædam vulgariores vel frequentius obvenientes in 
locis suis natalibus a Nigritis vel colonis designantur, non nisi rarius et caute speciebus 
singulis adnexi, quoniam ex istorum perplurium, primum sedule collectorum et dein 
inter se et una cum stirpibus quibus addicta fuerunt comparatorum studio cognovi, eorum 
plurima nonnisi ambigui valoris, vel solummodo paucis incolis cujusdam loci cognita esse, 
vel non raro, et imo in uno eodemque loco, stirpibus inter se valde diversis, vel vix 
habitu aliquantulum similibus attribui. 
His missis restat ut viris illustribus qui in conficienda hac commentatione mihi 
opem tulerunt, gratias meas maximas atque sincerissimas agam, quos inter clarissimi 
Dr. Jos. D. Hooker, Horti Museique botanici Kewensis omnium amplissimi ac ditissimi 
Director, nec non Prof. Dan. Oliver, ejusdem Musei custos et bibliothecarius, primo loco 
preedicandi: viri generosi, eruditione et humanitate æque insignes, quorum benevolo 
consilio auxilioque efficacissimo, si quid meriti huic scriptulo inhæret, omnimodo et 
juste tribuendum. 
Pariter clarissimis viris Joh. J. Bennett, herbarii Musei Britannici preefecto, et Guilh. 
Carruthers, ejusdem herbarii curatori, pro singulari et semper prompta urbanitate, qua 
illius herbarii locupletissimi usum mihi faciliorem reddiderunt, me summopere gratum 
confiteor ; lectoris autem benigne indulgentiæ harum paginarum imperfectiones iterum 
atque iterum commendo. : 
DESCRIPTIONES. 
Ordo ANONACE EX. 
Trib. III. MrrgEPHORE zx, Benth. et Hook. f. Gen. Pl. p. 21. 
MONODORA ANGOLENSIS, Welw. n. sp.* (Tab. I.) Glaberrima, foliis membranaceis vel 
demum plus minusve coriaceis, obovato- vel elliptico-oblongis, breviter acuminatis 
cuspidatisve, basi cuneatis, herbaceo viridibus, floribus pendulis, sepius in ramulis 
brevibus lateralibus foliiferis solitariis oppositifoliis ; sepalis e basi latiuscula lance- 
olatis crispatis, petalis exterioribus amplis ovatis acuminatis ineurvis, lateribus utrin- 
que reflexis, interioribus unguinculatis conniventibus laminis transversim ellipticis 
* Primam tam hujus speciei nove quam Monodore Myristicæ, Dun., olim perperam Flore American: vindicatz, in 
Angola certe indigenæ notitiam jam olim clar. W. W. Saunders in litteris (Loandæ, Sept. 1857) communicavi, denique 
anno sequente, ambas species in “ Apontamentos phytogeographicos sobre a Flora de Angola, p. 587,” commemoravi. 
Ss Vale. er ey P IST 
; 
NA E REESE T A Aie TNNT RE TAE EAS S HV SR E ye 
